open-index/open-wikipedia-markdown huggingface dataset:
Dyjsko-moravská niva

**Dyjsko-moravská niva** je geomorfologický podcelok Dolnomoravského úvalu.

## Vymedzenie
Podcelok leží na dolnom toku rieky Morava, od Skalice po sútok s Dyje neďaleko Sekúl. Je plošne identický so slovenskou časťou krajinného celku Dolnomoravský úval, ktorý pokračuje na území Česka. Severný a západný okraj tak vymedzuje štátna hranica (vedená korytom rieky), južným a juhovýchodným smerom leží Borská nížina s podcelkami Dolnomoravská niva, Záhorské pláňavy, Myjavská niva a Gbelský bor. Východným smerom nadväzuje Chvojnická pahorkatina a jej podcelok Unínska pahorkatina.

## Chránené územia
Južná časť podcelku je súčasťou CHKO Záhorie, z maloplošných chránených území tu leží:
* Kátovské jazero – chránený areál
* Mŕtve rameno Lipa – chránený areál
* Kátovské rameno – prírodná pamiatka
* Ivanské rameno – prírodná pamiatka

## Turizmus
Turisticky atraktívna je najmä severná časť v okolí Skalice, kde je tiež niekoľko značených chodníkov. Okrem mesta sú obľúbeným cieľom turistov najmä Baťov kanál a Kostol svätej Margity Antiochijskej. Práve okolie Kopčian bolo súčasťou veľkomoravskej aglomerácie Mikulčice-Valy.

## Doprava
Územie križuje niekoľko významných ciest. V južnej časti vedie diaľnica D2 i železničná trať Bratislava – Břeclav, strednou časťou cesta I/51 a železničná trať Holíč – Hodonín a v severnej časti cesta II/426 a železničná trať Kúty – Sudoměřice.

## Referencie

Kategória:Dolnomoravský úval
Kategória:Geomorfologické podcelky na Slovensku
Kategória:Nivy na Slovensku
Gbelský bor

**Gbelský bor** je geomorfologický podcelok Borskej nížiny.

## Vymedzenie
Podcelok leží v severnom výbežku Borskej nížiny, východne od nivy rieky Morava, približne medzi Kopčanmi a Kútmi. Severným a západným smerom leží Dyjsko-moravská niva, podcelok Dolnomoravského úvalu, južným smerom pokračuje nížina Myjavskou nivou. Východne sa krajina vlní do Chvojnickej pahorkatiny, ktorá má v tejto časti podcelok Unínska pahorkatina.

## Osídlenie
Územie je charakteristické borovicovými lesmi, ktoré absentujú len v severnej časti. Osídlenie je len v okrajových častiach podcelku a v západnej časti sú uhoľné bane i ropné vrty.

## Doprava
Západným okrajom územia vedie cesta I/2 i železničná trať Bratislava – Břeclav, strednou časťou vedie železničná trať Kúty – Sudoměřice.

## Referencie

Kategória:Borská nížina
Kategória:Geomorfologické podcelky na Slovensku
Myjavská niva

**Myjavská niva** je geomorfologický podcelok Borskej nížiny. Zaberá pás územia v okolí rieky Myjava.

## Vymedzenie
Podcelok leží v severnej časti Borskej nížiny, v blízkosti stredného a dolného toku rieky Myjava. Tvorí úzky pás územia a v rámci krajinného celku susedí na juhovýchode krátkym úsekom s Podmalokarpatskou zníženinou, na juhu s podcelkom Bor a Záhorské pláňavy. Západným smerom susedí Dyjsko-moravská niva, podcelok Dolnomoravského úvalu, na severozápade Gbelský bor. Severným smerom nadväzuje Chvojnická pahorkatina s podcelkami Unínska pahorkatina a Senická pahorkatina.

## Osídlenie
Územie popri Myjave patrí medzi stredne husto osídlené oblasti a ležia tu mestá Šaštín-Stráže a Senica, no tiež veľké obce ako Kúty či Borský Mikuláš.

## Doprava
Západným okrajom územia vedie diaľnica D2 i cesta I/2, smerom do Senice i cesta II/500. Do Česka vedie železničná trať Bratislava – Břeclav a z Kútov do Trnavy i železničná trať Kúty – Trnava.

## Referencie

Kategória:Borská nížina
Kategória:Geomorfologické podcelky na Slovensku
Kategória:Nivy na Slovensku
Vrchárka červenkavá

**Vrchárka červenkavá** (iné názvy: **vrchopenica červenkastá**, **vrchárka červenkastá**; ) je druh spevavca z čeľade vrchárkovité (*Prunellidae*). Obýva hory  palearktídy. Podľa Medzinárodnej únie na ochranu prírody a prírodných zdrojov vrchárka červenkavá patrí medzi najmenej ohrozené druhy, celková populácia je stabilná, trend v Európe nie je známy.

## Výskyt a stav na Slovensku
Vrchárka červenkavá patrí na Slovensku k vzácnym ale pravidelným hniezdičom vo vysokých pohoriach, časť migruje a jedna časť populácie pravidelne zimuje, bolo dokázané alebo pravdepodobné hniezdenie v 6,10 % a zimovanie v 4,90 % mapovacích kvadrátoch. Odhadovaný počet hniezdiacich párov je 300 - 400, zimujúcich jedincov 50 - 100. Veľkosť populácie i územie na ktorom sa vyskytuje sú *stabilné*, maximálna zmena do 20%. Ekosozologický status v roku 1995 *R* - vzácny. V roku 1998 *LR:nt*, *LR* - menej ohrozený druh, *nt* - takmer ohrozený taxón. V roku 2001 *LR* - menej ohrozený. V roku 2014 *VU D1* - zraniteľný.  Európsky ochranársky status nezaradený *SPEC*. Stupeň ohrozenia *S* - vyhovujúci ochranársky status.   

## Referencie


## Iné projekty

## Externé odkazy
 
* 

Kategória:Vrchárkovité 
Kategória:Vtáky na Slovensku
Kategória:Najmenej ohrozené druhy
Majstrovstvá sveta v basketbale žien 1979

**Majstrovstvá sveta v basketbale žien 1979** bol v poradí 8. turnaj majstrovstiev sveta v basketbale žien, ktoré organizuje Medzinárodná basketbalová federácia (FIBA). Konal sa v Soule, v Kórejskej republike v dňoch od 29. apríla do 13. mája 1979, za účasti 12 tímov. Nováčikmi podujatia boli družstvá Bolívie, Holandska a Malajzie. Zápasy sa odohrali v aréne Jangchung Gymnasium. Turnaja sa nezúčastnili krajiny tzv. *[[Východný blok|Východného bloku]]*. Žreb družstiev do skupín sa uskutočnil v Mníchove 24. februára 1979. Svoj tretí titul získalo , ktoré sa vo finálovej skupine umiestnilo pred domácou  a . Bronzová Kanada získala svoju prvú medailu.

## Kvalifikácia

Poznámka: Družstvá Sovietskeho zväzu, Číny, Česko-Slovenska, Bulharska a Juhoslávie sa odmietli zúčastniť a nahradili ich tak družstvá Francúzska, Talianska, Holandska, Bolívie a Malajzie. Mexiko už bolo vyžrebované do skupiny, ale turnaja sa nakoniec nezúčastnilo.

## Aréna

## Výsledky
### Základné skupiny
#### Skupina A

#### Skupina B

#### Skupina C

Pozn.: Mexiko, vyžrebované do tejto skupiny, sa nezúčastnilo.
----

### Nadstavbové skupiny
#### Skupina o 8.12. miesto

#### Finálová skupina

Pozn.: USA ako účastník LOH 1976 bol priamo nasadený do finálovej skupiny.

## Konečné poradie

## Referencie

## Externé odkazy
* Oficiálna stránka Medzinárodnej basketbalovej federácie 
* Oficiálna stránka Juhokórejskej basketbalovej asociácie /

## Zdroje
* 
* 
* 
* 

Kategória:Basketbal v 1979
Kategória:Majstrovstvá sveta v basketbale žien
Basketbal
Olga Walló

**Olga Walló** (* 10. september 1948, Praha) je česká dabingová režisérka, prekladateľka, spisovateľka a psychologička, dcéra režiséra K. M. Walló.

Ako dabingová režisérka pracovala zhruba na stovke celovečerných filmov. V súčasnosti prednáša dabing na filmovej akadémii v Písku a venuje sa svojej pôvodnej profesii psychoterapeutky. Naďalej prekladá z piatich jazykov, literárne diela predovšetkým z angličtiny a nemčiny (napr. poviedky Lenky Reinerovej *Bez adresy*), venuje sa aj svojej vlastnej literárnej tvorbe.

V roku získala Cenu Františka Filipovského za mimoriadne dabingové spracovanie hodnotného audiovizuálneho dielafilm *[[Spartakus (film, 1960)|Spartakus]]*.

## Literárne dielo
* *Dlouhá zima*, 1997
* *Věže Svatého Ducha*, 19992000
* *Sekundární zisky: neutíkejte před rakovinou prsu*, Gutenberg 2005, ISBN 80-86349-21-7
* *Kráčel po nestejně napjatých lanech*, 2007, ISBN 978-80-85935-59-2
* *Jak jsem zabila maminku*, 2008, ISBN 978-80-85935-95-0
* *Na počátku byl kůň*, 2010, ISBN 978-80-87260-05-0
* *Jak nebýt v New Yorku: divná ženská za mořem*, 2010, ISBN 978-80-7376-191-2
* *Muž, který polykal vítr*, 2012, ISBN 978-80-87260-44-9
* *Příběhy zvířat*, 2015, ISBN 978-80-88088-06-6

## Referencie


## Iné projekty

## Externé odkazy
* 
*  
* Olga Walló na FDb.cz
* ''Velký šumavský dům Olgy Walló'' 
* ''V&nbsp;Gender Studies se 30.&nbsp;10. konalo autorské čtení Olgy Walló'' 
* ''Olga Walló: Ze všeho se dostanete… časem''
* ''13.&nbsp;komnata Olgy Walló''

## Zdroj

Kategória:České režisérky
Kategória:Českí spisovatelia
Kategória:Českí prekladatelia
Kategória:Osobnosti z Prahy
Kategória:České dabingové režisérky
Vrchárka čiernohrdlá

**Vrchárka čiernohrdlá** alebo **vrchárka černohrdlá** () je druh spevavca z čeľade vrchárkovité (*Prunellidae*). Obýva hory strednej Ázie ako Ural, západnú Európu veľmi zriedkavo navštívi na jeseň. Podľa Medzinárodnej únie na ochranu prírody a prírodných zdrojov vrchárka čiernohrdlá patrí medzi najmenej ohrozené druhy, celková populácia je stabilná, stavy v Európe sú kolísavé.

## Výskyt a stav na Slovensku
Vrchárka čiernohrdlá bola prvýkrát zaznamenaná na Slovensku 30. októbra 2010, podarilo sa odchytiť jedného samčeka v ornitologickom stacionári Drienovec.

## Ochrana
Je zákonom chránená, spoločenská hodnota je 1000 €  (Vyhláška MŽP č. 170/2021).

## Referencie


## Iné projekty

## Externé odkazy
 
* 

Kategória:Vrchárkovité 
Kategória:Vtáky na Slovensku
Kategória:Najmenej ohrozené druhy
Majstrovstvá sveta v basketbale žien 1983

**Majstrovstvá sveta v basketbale žien 1983** bol v poradí 9. turnaj majstrovstiev sveta v basketbale žien, ktoré organizuje Medzinárodná basketbalová federácia (FIBA). Konal sa v mestách Brazília, Porto Alegre, Rio de Janeiro a São Paulo, v Brazílii v dňoch od 24. júla do 6. augusta 1983, za účasti dovtedy rekordných 14 tímov. Nováčikmi podujatia boli družstvá Číny a Zairu. Brazília organizovala ženský svetový šampionát tretíkrát, predtým hostila toto podujatie v rokoch 1957 a 1971. Zápasy finálovej skupiny sa odohrali v aréne Ginásio do Ibirapuera. Svoj šiesty titul získal , ktorý vo finálovom stretnutí zvíťazil nad obhajcom prvenstva z . Bronzová Čína získala svoju prvú medailu.

## Kvalifikácia

## Arény

## Výsledky
### Základné skupiny
#### Skupina A
* Brazília

#### Skupina B
* Rio de Janeiro

#### Skupina C
* Porto Alegre

----

### Nadstavbové skupiny
#### Skupina o 9.14. miesto

#### Finálová skupina
* São Paulo

Pozn.: Okrem domácej Brazílie aj USA ako úradujúci majster sveta bolo priamo nasadené do finálovej skupiny.

### Play-off
#### Stretnutie o 3. miesto

#### Finále

## Konečné poradie

## Referencie

## Externé odkazy
* Oficiálna stránka Medzinárodnej basketbalovej federácie 
* Oficiálna stránka Brazílskej basketbalovej konfederácie 

## Zdroje
* 
* 
* 
* 

Kategória:Basketbal v 1983
Kategória:Majstrovstvá sveta v basketbale žien
Basketbal
Pracovná zdravotná služba

**Pracovná zdravotná služba** (skr. **PZS**) je služba pre zamestnávateľov. Výkon pracovnej zdravotnej služby je riadený legislatívnym rámcom Zákona NR SR o ochrane, podpore a rozvoji verejného zdravia a o zmene a doplnení niektorých zákonov.Pracovnú zdravotnú službu musí mať zo zákona zabezpečenú každý, kto zamestnáva minimálne 1 zamestnanca.

## Definícia
Pracovná zdravotná služba vykonáva zdravotný dohľad pre zamestnancov a poskytuje odborné a poradenské činnosti zamestnávateľovi v oblasti ochrany a podpory zdravia pri práci. A to najmä: 
* dohľad nad pracovnými podmienkami zamestnancov
* posudzovanie zdravotnej spôsobilosti zamestnancov na prácu výkonom lekárskych preventívnych prehliadok vo vzťahu k práci
* poradenstvo zamerané na ochranu zdravia pri práci a predchádzanie vzniku chorôb z povolania a ochorení súvisiacich s prácou

## Vykonávanie
PZS môže vykonať:
* lekár so špecializáciou v špecializačnom odbore všeobecné lekárstvo
* špecializačnom odbore klinické pracovné lekárstvo a klinická toxikológia
* špecializačnom odbore pracovné lekárstvo
* špecializačnom odbore preventívne pracovné lekárstvo a toxikológia
* špecializačnom odbore služby zdravia pri práci
* špecializačnom odbore verejné zdravotníctvo
* verejný zdravotník
* zdravotnícky pracovník v tíme pracovnej zdravotnej služby

## Posudzovanie faktorov práce
* hluk
* vibrácie
* ionizujúce žiarenie
* elektromagnetické pole
* ultrafialové žiarenie
* infračervené žiarenie
* laserové žiarenie
* záťaž teplom
* záťaž chladom
* chemický faktor
* karcinogénny a mutagénny faktor
* biologický faktor
* fyzická záťaž pri práci
* psychická pracovná záťaž
* zvýšený tlak vzduchu

## Posudzovanie zdravotnej spôsobilosti na prácu
Posudzovanie zdravotnej spôsobilosti na prácu sa vykonáva na základe hodnotenia zdravotného rizika z expozície faktorom práce a pracovného prostredia spolu s výsledkami lekárskej preventívnej prehliadky vo vzťahu k práci u zamestnanca:
* vstupné posúdenie zdravotnej spôsobilosti na prácu pri všetkých kategóriách prác
* pravidelné posúdenie spôsobilosti na prácu každých najmenej 24 mesiacov pre práce zaradené do 3. alebo 4. kategórie
* pri opakovanom výskyte choroby z povolania u rovnakej profesie na tom istom pracovisku
* ktorého zdravotnú spôsobilosť na prácu vyžaduje osobitný predpis
* ktorý vykonáva prácu zaradenú do druhej kategórie, tretej kategórie alebo štvrtej kategórie, ak túto prácu nevykonával viac ako šesť mesiacov zo zdravotných dôvodov

## Referencie

Kategória:Poskytovatelia zdravotnej starostlivosti
Majstrovstvá sveta v basketbale žien 1986

náhľad|Sovietska známka s motívom basketbalových MS 1986

**Majstrovstvá sveta v basketbale žien 1986** bol v poradí 10. turnaj majstrovstiev sveta v basketbale žien, ktoré organizuje Medzinárodná basketbalová federácia (FIBA). Konal sa v mestách Moskva, Minsk a Vilnius, v Sovietskom zväze v dňoch od 8. do 17. augusta 1986, za účasti 12 tímov. Nováčikom podujatia bolo družstvo Čínskeho Tchaj-peja. Sovietsky zväz organizoval ženský svetový šampionát druhýkrát, predtým hostil toto podujatie v roku 1959, v Moskve. Finálové zápasy sa odohrali v moskovskej aréne Olimpijskij. Svoj štvrtý titul získalo , ktoré vo finálovom stretnutí zvíťazilo nad domácim tímom a zároveň obhajcom prvenstva zo .

Tento turnaj slúžil zároveň ako jedno z kvalifikačných podujatí na basketbalový turnaj Letných olympijských hier 1988. Kvalifikovalo sa naň iba víťazné družstvo.

## Kvalifikácia

Poznámka: Ako náhrada za afrického zástupcu postúpil dodatočne na MS aj štvrtý tím z ME 1985, ktorým bolo Česko-Slovensko.

## Arény

## Výsledky
### Základné skupiny
#### Skupina A
* Minsk

#### Skupina B
* Vilnius

### Play-off
#### Stretnutia o 9.12. miesto

#### Stretnutie o 11. miesto

#### Stretnutie o 9. miesto

#### Stretnutia o 5.8. miesto

#### Stretnutie o 7. miesto

#### Stretnutie o 5. miesto

#### Semifinále

#### Stretnutie o 3. miesto

#### Finále

## Konečné poradie

## Referencie

## Externé odkazy
* Oficiálna stránka Medzinárodnej basketbalovej federácie 

## Zdroje
* 
* 
* 
* 

Kategória:Basketbal v 1986
Kategória:Majstrovstvá sveta v basketbale žien
Basketbal
Majstrovstvá sveta v basketbale mužov 1950

**Majstrovstvá sveta v basketbale mužov 1950** bol prvý turnaj majstrovstiev sveta v basketbale mužov, ktoré organizuje Medzinárodná basketbalová federácia (FIBA). Konal sa v Buenos Aires, v Argentíne v dňoch od 22. októbra do 3. novembra 1950, za účasti 10 tímov. Zápasy sa odohrali v aréne Estadio Luna Park. Titul získala domáca , ktorá sa vo finálovej skupine umiestnila pred  a .

Tento turnaj slúžil zároveň ako jedno z kvalifikačných podujatí na basketbalový turnaj Letných olympijských hier 1952 v Helsinkách. Kvalifikovalo sa naň iba víťazné družstvo.

Kongres FIBA, ktorý sa stretol pri príležitosti konania LOH 1948, sa rozhodol zorganizovať majstrovstvá sveta každé štyri, vždy medzi turnajmi olympijských hier. Rozhodlo sa tiež, že prvým organizátorom sa stala Argentína, ktorá mala hostiť turnaj s desiatimi tímami.

## Kvalifikácia
náhľad|Účastníci MS 1950

FIBA obmedzila počet zúčastnených tímov na desaťpôvodne po 3 tímy z LOH 1948, po dva tímy z Ázie, Európy a Južnej Ameriky a tím organizátorskej krajiny.

Poznámky: 
* Ekvádor nahradil ázijského zástupcu. 
* Uruguaju boli zamietnuté víza (kvôli politickému napätiu medzi Uruguajom a vtedajšou argentínskou vládou), nahradil ho v poradí ďalší tím z Juhoamerického šampionátu 1949Peru.
* Juhoslávia ako ďalší tím z európskej kvalifikácie 1950 nahradila Taliansko, ktoré sa odhlásilo kvôli finančným problémom.
* Kvôli odmietnutiu niektorých amerických družstiev bol prizvaný aj ďalší tím z ME 1949 () a ďalší tím z európskej kvalifikácie 1950 (), oba sa však turnaja nezúčastnili.

## Aréna

## Výsledky
### Preliminácia
#### 1. kolo

#### 2. kolo

Poznámka: Víťazi postúpili do finálovej skupiny.

#### 3. kolo

#### 4. kolo

Poznámka: Víťazi postúpili do finálovej skupiny.

#### 5. kolo

Poznámka: Víťazi postúpili do finálovej skupiny.

### Nadstavbové skupiny
#### Skupina o 7.10. miesto

Pozn.: Juhoslávia odmietla nastúpiť na zápas na protest proti režimu generála Francisca Franca. Jej zápas bol preto kontumovaný v prospech Španielska.

#### Finálová skupina
náhľad|Momentka zo zápasu Argentíny

## Konečné poradie
náhľad|Víťazné družstvo Argentíny

## Referencie

## Iné projekty

## Externé odkazy
* Oficiálna stránka Medzinárodnej basketbalovej federácie 
* Oficiálna stránka Argentínskej basketbalovej konfederácie 

## Zdroje
* 
* 
* 
* 

Kategória:Basketbal v 1950
Kategória:Majstrovstvá sveta v basketbale mužov
Basketbal
Philippe Rebord

Korpskommandant **Philippe Rebord** (* 27. apríl 1957) je švajčiarsky generál. Od januára 2017 do decembra 2019 bol veliteľom Švajčiarských ozbrojených síl, jeho predchodcom bol André Blattmann, nástupcom Thomas Süssli.

## Skorší život a vzdelanie
Rebord sa narodil 22. apríla 1957 a získal Lic. Phil.-hist. na Université de Lausanne.

## Vojenské pôsobenie
Svou vojenskú kariéru v Švajčiarskych ozbrojených silách začal v roku 1985. Slúžil na viacerých pozíciách, postupne získavajúc vyššie a vyššie hodnosti.

16. septembra 2016 predchádzajúci veliteľ André Blattmann oznámil svoj odchod do dôchodku, Švajčiarska vláda vymenovala Reborda za jeho nástupcu. Oficiálna rozlúčka s Blatmannom pred odchodom do dôchodku sa uskutočnila 8. decembra 2016 a od 1. januára 2017 prebral velenie Rebord. V rovnaký deň bol Rebord vymenovaný do hodnosti Korpskommandant, ekvivalentnej generálporučíkovi.

Onedlho po svojom vymenovaní za veliteľa Švajčiarskych ozbrojených síl Rebord vyhlásil kúpu nových stíhačiek pre Švajčiarske vzdušné sily a udržanie dostatočného stavu vojakov za priority ozbrojených síl. Vyslovil sa za zvýšenie vojenského rozpočtu, argumentujúc, že súčasné investície nie sú dostatočné.

V decembri 2019 Rebord ukončil svoju funkciu ku konci mesiaca a zo zdravotných dôvodov odišiel do dôchodku. Jeho nástupcom je Thomas Süssli, ktorý kariéru profesionálneho vojaka začal len v roku 2015.

## Referencie

## Externé odkazy
* Profil na stránke Švajčiarskych ozbrojených síl 

## Zdroj

Kategória:Švajčiarski generáli
Kategória:Absolventi Université de Lausanne
Kategória:Velitelia Švajčiarskych ozbrojených síl
Majstrovstvá Ázie v netballe 2001

**Majstrovstvá Ázie v netballe 2001** bol v poradí 5. turnaj majstrovstiev Ázie v netballe žien, ktoré organizuje Ázijská netballová federácia (INF Asia). Konal sa v dňoch 24. do 29. júla 2001 v Srí Lanke, za účasti dovtedy rekordných 8 tímov. Nováčikmi podujatia boli družstvá Pakistanu a Thajska. Zápasy sa odohrali v aréne Sugathadasa Indoor Stadium. Titul obhájila , ktorá vo finálovom stretnutí zvíťazila nad .

Tento turnaj slúžil zároveň ako kvalifikácia družstiev krajín Spoločenstva národov na Hry Spoločenstva národov 2002, ktoré hostil Manchester. Kvalifikovalo sa na ne iba víťazné družstvo.

## Výsledky
### Základné skupiny
#### Skupina A

#### Skupina B

### Play-off
#### Stretnutie o 7. miesto

#### Stretnutie o 5. miesto

#### Semifinále

#### Stretnutie o 3. miesto

#### Finále

## Konečné poradie tímov

## Referencie

## Externé odkazy
* Oficiálna stránka Ázijskej netballovej federácie *archive.org* 

## Zdroj
* Majstrovstvá Ázie 2001 na stránke todor66.com 

Kategória:Netball v 2001
Kategória:Majstrovstvá Ázie v netballe
Kategória:Športové podujatia na Srí Lanke
Vakoun Bayo

**Vakoun Issouf Bayo** (* 10. január 1997, Pobrežie Slonoviny) je profesionálny futbalista z Pobrežia Slonoviny hrajúci za škótsky klub Celtic FC. Jeho pozíciou je post útočníka.

## Klubová kariéra
Bayo prišiel do Dunajskej Stredy v marci 2018. Debutoval 18. marca 2018 proti ŠK Slovan Bratislava. V momentálne prebiehajúcej sezóne vstrelil 10 gólov.

## Zdroj

Kategória:Futbalisti Pobrežia Slonoviny
Kategória:Futbaloví útočníci
Kategória:Hráči FK DAC 1904 Dunajská Streda
Kategória:Hráči Celtic FC
Jeff Bezos

**Jeffrey Preston Bezos** (rod. **Jeffrey Preston Jorgensen**; * 12. január 1964, Albuquerque, Nové Mexiko, USA) je americký podnikateľ známy ako zakladateľ, výkonný predseda, bývalý prezident a generálny riaditeľ spoločnosti Amazon, svetovo najväčšej spoločnosti v oblasti e-commerce a cloud computingu. Podľa časopisu ''Forbes'' a *[[Bloomberg Billionaires Index]]* bol k 17. decembru 2024 s čistým majetkom 251 miliárd dolárov druhým najbohatším človekom na svete. V rokoch 2017 až 2021 bol podľa *Forbes* a *Bloomberg Billionaires Index* najbohatším človekom.

Bezos sa narodil v Albuquerque a vyrastal v Houstone a Miami. V roku 1986 ukončil štúdium elektrotechniky a počítačovej vedy na Princeton University. Od roku 1986 do začiatku roka 1994 pracoval na Wall Street v rôznych súvisiacich oblastiach. V polovici roka 1994 Bezos založil počas cesty z New Yorku do Seattlu spoločnosť Amazon. Spoločnosť začínala ako internetové kníhkupectvo a odvtedy sa rozšírila o rôzne ďalšie produkty a služby e-commerce vrátane streamovania videa a zvuku, cloud computingu a umelej inteligencie. Je najväčšou spoločnosťou na svete v oblasti online predaja, najväčšou internetovou spoločnosťou podľa tržieb a najväčším poskytovateľom virtuálnych asistentov a služieb cloudovej infraštruktúry prostredníctvom svojej pobočky Amazon Web Services.

V roku 2000 Bezos založil spoločnosť Blue Origin, ktorá sa zaoberá výrobou leteckej a kozmickej techniky a službami suborbitálnych kozmických letov. Raketa New Shepard spoločnosti Blue Origin vzlietla do vesmíru v roku 2015 a potom úspešne pristála späť na Zemi; v roku 2021 Bezos letel do vesmíru na palube letu Blue Origin NS-16. V roku 2013 kúpil za 250 miliónov dolárov významné americké noviny *[[The Washington Post]]* a prostredníctvom svojej firmy rizikového kapitálu Bezos Expeditions spravuje mnoho ďalších investícií. V septembri 2021 sa Bezos so zakladateľom Mail.ru Jurijom Miľnerom podieľal na založení Altos Labs.

Bezos, prvý stomiliardár v rebríčku miliardárov *Forbes* a druhý, ktorému sa to podarilo po Billovi Gatesovi v roku 1999, bol v júli 2018 vyhlásený za „najbohatšieho človeka modernej histórie“, keď sa jeho majetok zvýšil na 150 miliárd dolárov. V auguste 2020 jeho čisté imanie podľa *Forbes* presiahlo 200 miliárd dolárov. Dňa 5. júla 2021 Bezos odstúpil z funkcie generálneho riaditeľa a prezidenta Amazonu a prevzal úlohu výkonného predsedu. Generálny riaditeľ Amazon Web Services Andy Jassy nahradil Bezosa vo funkcii generálneho riaditeľa a prezidenta Amazonu.

## Referencie

## Iné projekty

Kategória:Narodenia v 1964
Kategória:Podnikatelia USA
Kategória:Programátori USA
Kategória:Miliardári USA
Kategória:Filantropi
Kategória:Komerční kozmonauti
Kategória:Amazon.com
Pavel Sladký

**Pavel Sladký** (* 24. jún 1978, Olomouc) je český právnik, diplomat a vyskoškolský učiteľ.

V roku 2018 bol Chargé d’affaires ad interim veľvyslanectva Českej republiky na Slovensku.

## Vzdelanie a počiatočné pôsobenie
Pavel Sladký vyrástol v Kožušanoch (okres Olomouc), maturitu zložil na Slovanskom gymnáziu v Olomouci. V roku 2002 absolvoval Právnickú fakultu Univerzity Palackého ziskom magisterského titulu. V roku 2005 absolvoval Diplomatickú akadémiu Ministerstva zahraničných vecí ČR v Prahe. V roku 2007 získal (JUDr. a Ph.D. na Právnickej fakulte Karlovej univerzity. Titul Ph.D. obhájil prácou *Právní postavení mezinárodních organizací a orgánů jako subjektů mezinárodního práva veřejného*.

V rokoch 2001 až 2003 pracoval na Magistráte mesta Olomouc. Neskôr bol odborným asistentom na Katedre mezinárodného a európskeho práva Právnickej fakulty Univerzity Palackého v Olomouci. Na poste bol semester. Je autorom knihy *Mezinárodní právo veřejné*, ktorá sa používa pri výuke študentov v Česku aj na Slovensku.

## Diplomatické pôsobenie
Kariérnym diplomatom je od roku 2004. Od rovnakého roku pracoval na Ministerstve zahraničných vecí ako právnik medzinárodnoprávneho odboru. Na jeseň 2005 bol právnym poradcom Stálej misie Českej republiky pri OSN v New Yorku. V rokoch 2008 až 2009 pracoval vo Viedni v stálych misiách ČR pri OSN, OBSE a iných organizáciách. V rokoch 2010 až 2014 bol vicekonzulom Veľvyslanectva Českej republiky vo Viedni. V rokoch 2014 až 2016 pracoval v kabinete námestníka člena vlády.

Od roku 2016 je vedúcim politického a ekonomicko-obchodného oddelenia na Veľvyslanectve Českej republiky na Slovensku. Po odchode veľvyslankyne Livie Klausovej bol 30. apríla 2018 Ministerstvu zahraničných vecí a európskych záležitostí SR notifikovaný ako chargé d´affaires ad interim. Zástupcom veľvyslankyne bol od roku 2016.

Vzťahy Česka a Slovenska hodnotí ako veľmi dobré. „*O skvělých vztazích svědčí mimo jiné vysoká frekvence návštěv nejvyšších státních představitelů.*“ Slovákom sa tiež snaží približovať Františka Palackého, ktorý študoval v Trenčíne a býval v Bratislave. „*Pokud je Brno a [[vila Tugendhat]] symbolem rozdělení Československa, tak Olomouc a Univerzita Palackého mají možnost být symbolem užší spolupráce Čechů a Slováků,*“ uviedol Sladký pre svoju alma mater.

28. novembra 2018 sa veľvyslancom stal bývalý policajný prezident Tomáš Tuhý.

## Referencie

## Externé odkazy
* Profil na stránke veľvyslanectva
* Profil v Žurnále Univerzity Palackého

Kategória:Absolventi Právnickej fakulty Univerzity Palackého v Olomouci
Kategória:Absolventi Právnickej fakulty Karlovej univerzity
Kategória:Českí právnici
Kategória:Českí vysokoškolskí pedagógovia
Kategória:Vyučujúci na Právnickej fakulte Univerzity Palackého v Olomouci
Kategória:Českí diplomati
Kategória:Veľvyslanci Česka na Slovensku
Rádio Liptov

**Rádio Liptov** bola súkromná komerčná rozhlasová stanica, ktorá vysielala od 1. októbra 2009 do 31.12.2022 z Liptovského Mikuláša. Do 2. septembra 2014 vysielala pod názvom L-rádio. Vo vysielaní sa zameriavala okrem hudby a informácií z hudobnej oblasti na regionálne spravodajstvo.

Rádio Liptov, do roku 2014 L-rádio, bolo hudobno-informačné médium, ktoré sa zameriavalo na hudbu od 80. rokov po súčasnosť. Spravodajstvo bolo zamerané na mestá Liptovský Mikuláš, Ružomberok a Liptovský Hrádok, no neskôr informovalo o udalostiach a pripravovaných akciách v celom Liptove. Od 19.06.2019 vysielalo taktiež prostredníctvom DAB+ vysielača v Banskej Bystrici a širšom okolí na kanáli 10B.

## Vysielače

Regionálne rádio pokrývalo svojím signálom územie Liptovskej kotliny, vrátane okresných miest Liptovský Mikuláš a Ružomberok. Prostredníctvom internetu bolo vysielanie dostupné globálne a v okolí Banskej Bystrice z vysielača DAB+ na Panskom dieli.

## Referencie

## Externé odkazy
* Približné pokrytie rádia

## Zdroj
* Stránky rádia
* Popis rádia
* Stránka rádia na Facebooku

Kategória:Lokálne slovenské rozhlasové stanice
Kategória:Liptovský Mikuláš
Kategória:Vzniklo v 2009
Dolnomoravská niva

**Dolnomoravská niva** je geomorfologický podcelok Borskej nížiny. Zaberá pás územia v okolí rieky Morava, od jej sútoku s Dyje.

## Vymedzenie
Podcelok leží na západnom okraji Borskej nížiny, v blízkosti dolného toku rieky Morava. Tvorí úzky pás územia a v rámci krajinného celku susedí na východe s podcelkami Záhorské pláňavy, Podmalokarpatská zníženina a Novoveská plošina. Južným okrajom sa niva dotýka Devínskych Karpát, patriacich Malým Karpatom, západný okraj vymedzuje vodný tok Moravy a štátna hranica s Rakúskom a na severe nadväzuje Dyjsko-moravská niva, podcelok Dolnomoravského úvalu.

## Chránené územia
Veľká časť Dolnomoravskej nivy patrí do CHKO Záhorie, z maloplošných chránených území tu leží:
* Devínske alúvium Moravy – chránený areál
* Dolný les – národná prírodná rezervácia
* Horný les – národná prírodná rezervácia

## Osídlenie
Územie popri Morave patrí k zaplavovaným častiam nížiny, preto aj osídlenie je v tejto časti len minimálne. V blízkosti rieky, zväčša však mimo územia podcelku, leží len Devín, Vysoká pri Morave, Záhorská Ves a Suchohrad.

## Doprava
Záplavové územie cesty zväčša obchádzajú, no nivu pretínajú komunikácie vedúce do Rakúska. V južnej časti je to Cyklomost slobody a železničná trať Bratislava – Marchegg pri Devínskej Novej Vsi, v Záhorskej Vsi kompa a v Moravskom Svätom Jáne cesta do Cahnova. 

## Referencie

Kategória:Borská nížina
Kategória:Geomorfologické podcelky na Slovensku
Kategória:Nivy na Slovensku
Novoveská plošina

**Novoveská plošina** je geomorfologický podcelok Borskej nížiny. 

## Vymedzenie
Podcelok leží na juhozápadnom okraji Borskej nížiny, v blízkosti dolného toku rieky Morava a bratislavskej mestskej časti Devínska Nová Ves. Na juhu susedia Devínske Karpaty, podcelok Malých Karpát, východným smerom leží Podmalokarpatská zníženina a na západe Dolnomoravská niva, oba podcelky Borskej nížiny.

## Osídlenie
Územie tejto časti Borskej nížiny je stredne husto osídlené. Na južnom okraji leží Devínska Nová Ves, v severovýchodnej časti mesto Stupava. V centrálnej časti územia stojí rozsiahly komplex Volkswagen Slovakia.

## Doprava
Východnou časťou vedie diaľnica D2 i cesta I/2, v západnej časti vedie železničná trať Bratislava – Marchegg a Bratislava – Břeclav.

## Referencie

Kategória:Borská nížina
Kategória:Geomorfologické podcelky na Slovensku
Čavka žltozobá

**Čavka žltozobá**  () je druh spevavca z čeľade krkavcovité (*Corvidae*). Obýva vysoké hory v teplejších oblastiach palearktídy. Podľa Medzinárodnej únie na ochranu prírody a prírodných zdrojov čavka žltozobá patrí medzi najmenej ohrozené druhy, celková populácia je stabilná, stavy v Európe sú takisto stále.

## Výskyt a stav na Slovensku
Čavka žltozobá len vzácne zavíta na Slovensko, staršie výskyty sú spracované v prácach Matouška a Hudeca, v rokoch 1980 - 1999 bola zaznamenaná 5 krát, pozorovovania pochádzajú zo zimných, jarných i letných mesiacov. Po roku 2000 boli pozorované dve čavky žltozobé v júni 2009 a skupina piatich jedincov vo februári 2017.

## Referencie


## Iné projekty

## Externé odkazy
 
* 

Kategória:Krkavcovité 
Kategória:Vtáky na Slovensku
Kategória:Najmenej ohrozené druhy
St. Nicolaus 1. hokejová liga SR 2018/2019

**St. Nicolaus 1. hokejová liga SR 2018/2019** je 26. sezónou 1. hokejovej ligy. Tímy na 1. – 8. mieste po základnej časti postúpia do play-off. Kluby na 9. – 12. mieste budú hrať play-out. Hlavným sponzorom sa stala spoločnosť ST. NICOLAUS, a.s. Prvá liga nesie druhýkrát v histórii názov reklamnej spoločnosti. 
Do St. Nicolaus 1. hokejovej ligy postúpili z 2. hokejovej ligy kluby MHK Humenné a HK Martin.

## Hrací plán
V sezóne 2018/2019 sa hralo v jednej spoločnej skupine. Liga mala 12 účastníkov + mládežnícky tím slovenskej reprezentácie do 20 rokov pripravujúci sa na vrchol sezóny pod hlavičkou HK Orange 20. Každé družstvo odohralo v základnej časti 44 stretnutí. Po základnej časti postúpilo prvých osem tímov do play-off. Tri tímy na 9. - 12. mieste sa stretli v play-out o jedno barážové (12. miesto) s víťazom 2. hokejovej ligy. Baráž o Tipsport ligu odohrali víťaz St. Nicolaus 1. hokejovej ligy a družstvo umiestnené v Tipsport lige na 12. mieste na štyri víťazné stretnutia.

## Hokejové tímy St. Nicolaus 1. hokejovej ligy SR v sezóne 2018/2019

* HC Prešov odohrá svoje domáce zápasy vo Zvolene lebo v Prešove sa rekonštruuje Zimný štadión ICE Aréna.

## Základná časť

## Play-off
### Pavúk

### Štvrťfinále
(tučne sú zvýraznené domáce zápasy)

* **[[HK Dukla Ingema Michalovce]]**HK Spišská Nová Ves **3:0** (**3:0**, **5:1**, 9:1)
* **[[MHC Martin|HK Martin]]**HC Bratislava **3:0** (**5:1**, **3:2**, 4:3)
* **[[MHK Dubnica nad Váhom]]**MHK Humenné **3:2** (**3:2sn**, **5:2**, 2:5, 1:3, **5:2**)
* **[[HC Topoľčany]]**HK Skalica **3:0** (**4:1**, **3:1**, 3:2sn)

### Semifinále
* **[[HK Dukla Ingema Michalovce]]**HC Topoľčany **4:1** (**5:2**, **3:1**, 1:2sn, 2:0, **4:1**) 
* **[[MHC Martin|HK Martin]]**MHK Dubnica nad Váhom **4:2** (**2:1pp**, **2:4**, 1:3, 8:1, **7:0**, 5:2)

### Finále
* **[[HK Dukla Ingema Michalovce]]**HK Martin **4:3** (**3:0**, **1:2pp**, 0:2, 3:2, **4:2**, 1:2, **6:2**)

## Play-out

## O postup do Tipsport ligy
* MsHK DOXXbet Žilina**[[HK Dukla Ingema Michalovce]]** **3:4** (**3:1**, **4:1**, 2:3pp, 0:3, **4:1**, 0:2, **1:2**)

HK Dukla Ingema Michalovce postúpili do Tipsport ligy 2019/2020 len musia splniť podmienky súťaže a MsHK DOXXbet Žilina zostúpil do Slovenskej hokejovej ligy 2019/2020.

## O záchranu v 1. lige
* HC Prešov**[[HK Levice]]** **1:4** (**2:8**, **2:0**, 0:4, 2:4, **0:9**)

HK Levice postúpili do Slovenskej hokejovej ligy 2019/2020 len musia splniť podmienky súťaže a HC Prešov zostúpil do 2. hokejovej ligy 2019/2020.

## Pozri aj
* Tipsport liga
* 2. hokejová liga (Slovensko)

## Referencie

## Externé odkazy
* 1. hokejová liga na stránke SZĽH
* 1.Hokejová liga na stránkach SZĽH

Kategória:Ľadový hokej v 2018
Kategória:Ľadový hokej v 2019
Kategória:1. hokejová liga SR
Podmalokarpatská zníženina

**Podmalokarpatská zníženina** je geomorfologický podcelok Borskej nížiny. 

## Vymedzenie
Podcelok leží na juhovýchodnom okraji Borskej nížiny a lemuje Malé Karpaty. Na severe susedí Senická pahorkatina, podcelok Chvojnickej pahorkatiny, nasledujú podcelky Borskej nížiny – Myjavská niva, Bor, Záhorské pláňavy, Dolnomoravská niva a Novoveská plošina. Juhovýchodný okraj lemujú podcelky Malých Karpát – Devínske, Pezinské a Brezovské Karpaty a na severovýchode susedí Myjavská pahorkatina.

## Chránené územia
Juhovýchodný okraj podcelku lemuje CHKO Malé Karpaty, severozápadnú líniu z veľkej časti vymedzuje Vojenský obvod Záhorie. Z maloplošných chránených území tu leží:
* Vápenický potok
* Rudava
* Nové pole – prírodná rezervácia

## Osídlenie
Územie tejto časti Borskej nížiny je stredne husto osídlené. Nachádza sa tu viacero obcí, na južnom okraji leží Záhorská Bystrica a okrajovo i mesto Stupava.

## Doprava
Juhozápadnou časťou vedie diaľnica D2 i cesta I/2 (Bratislava – Malacky), strednou časťou II/503 (Pezinok – Malacky) a v severovýchodnej časti cesta I/51 (Trnava – Senica). Pozdĺžne územím prechádza cesta II/501 (Lozorno – Jablonica), v ktorej blízkosti vedie i železničná trať Zohor – Plavecký Mikuláš. Tá sa pripája na trať Bratislava – Břeclav. V strednej časti sa nachádza Letecká základňa Malacky.

## Referencie

Kategória:Borská nížina
Kategória:Geomorfologické podcelky na Slovensku
Bor (podcelok)

**Bor** je geomorfologický podcelok Borskej nížiny. Na jeho území leží geomorfologická časť Lakšárska pahorkatina.

## Vymedzenie
Podcelok zaberá centrálnu časť Borskej nížiny a jeho veľkú časť tvorí vojenský obvod Záhorie. Obklopujú ho len podcelky vlastného krajinného celku, a to na severe Myjavská niva, na západe Záhorské pláňavy a na juhovýchode Podmalokarpatská zníženina.

## Chránené územia
Severná časť podcelku je súčasťou CHKO Záhorie, veľkú časť južnej polovice zaberá Vojenský obvod Záhorie. Z maloplošných chránených území tu leží:
* Červený rybník – národná prírodná rezervácia 
* Zelienka – národná prírodná rezervácia 
* Bezodné – prírodná rezervácia
* Orlovské vŕšky – prírodná rezervácia
* Vanišovec – prírodná rezervácia
* Bahno – prírodná rezervácia
* Marhecké rybníky – chránený areál
* Mešterova lúka – chránený areál
* Kotlina – chránený areál
* Jubilejný les – chránený areál
* Rudava

## Osídlenie
Územie tejto časti Borskej nížiny je len riedko osídlené. Nachádza sa tu Letecká základňa Malacky a veľkú časť zaberá Vojenský obvod Záhorie. Na západnom okraji ležia Malacky.

## Doprava
Západným okrajom vedie diaľnica D2 i cesta I/2 (Bratislava – Malacky), strednou časťou II/590 (Borský Mikuláš – Malacky). Západným okrajom vedie i trať Bratislava – Břeclav. 

## Referencie

Kategória:Borská nížina
Kategória:Geomorfologické podcelky na Slovensku
Šabliarka modronohá

**Šabliarka modronohá** () je druh bahniaka z čeľade šabliarkovité (*Recurvirostridae*). Obýva plytké vodné plochy v otvorenej krajine, vyhľadáva najmä slaniská a rybníky s väčším množstvom bahna.  Podľa Medzinárodnej únie na ochranu prírody a prírodných zdrojov šabliarka modronohá patrí medzi najmenej ohrozené druhy, trend celkovej populácie nie je známy, v Európe má kolísavý trend.

## Výskyt a stav na Slovensku
Odhadovaný počet hniezdiacich párov v rokoch 19801999 bol 020. Na Slovensku bolo dokázané alebo pravdepodobné hniezdenie v 1,20 % mapovacích kvadrátoch. Veľkosť populácie i územie na ktorom sa vyskytovala vykazovala *mierny pokles* od 20 - 50%. Ekosozologický status v roku 1995 *V* - zraniteľný. V roku 1998 *EN:B1* - ohrozený. Európsky ochranársky status *SPEC4* - druhy, ktorých globálne populácie sú koncentrované v Európe a majú tam vhodný ochranársky status ale aj status *SPEC3* - ..majú nevhodný ochranársky status. Stupeň ohrozenia *L* - lokalizovaný. Ekosozologický status v roku 2001 *EN* - ohrozený. 

Odhadovaný počet hniezdiacich párov v rokoch 20082012 bol 020 párov. Krátkodobý trend i veľkosť územia na ktorom hniezdila za posledných 12 rokov (20002012) aj z pohľadu dlhodobého trendu od roku 1980 (19802012) boli *fluktujúce*. V roku 2014 *EN* C2a(i)b; D* - silne ohrozený. 

Odhadovaný počet hniezdiacich párov v rokoch 20132018 bol 020 párov.Krátkodobý trend i veľkosť územia na ktorom hniezdila za posledných 12 rokov (20072018) aj z pohľadu dlhodobého trendu od roku 1980 (19802018) boli *fluktujúce*.

V roku 2023 *CR C2a(i)b; D* - kriticky ohrozený, z dôvodu malej početnosti a hniezdeniu len na niekoľkých lokalitách, ohrozovaných suchom alebo kolísajúcou výškou hladiny.

## Ochrana
Je zákonom chránená, spoločenská hodnota je 3 000 € (Vyhláška MŽP č. 170/2021).

Šabliarka modronohá je druh európskeho významu, ktorý sa vyskytuje ako kritériový druh v 1 chránenom vtáčom území  Senianske rybníky.

Druh je zaradený do Bonnského dohovoru (Príloha II)
, Bernského dohovoru (Príloha II) a smernici o vtákoch (Príloha I).

## Referencie


## Iné projekty

## Externé odkazy
 
* 

Kategória:Šabliarkovité
Kategória:Vtáky na Slovensku
Kategória:Najmenej ohrozené druhy
Záhorské pláňavy

**Záhorské pláňavy** sú geomorfologický podcelok Borskej nížiny.

## Vymedzenie
Podcelok zaberá západnú časť Borskej nížiny a v rámci krajinného celku ho obklopuje Dolnomoravská niva na západe, Podmalokarpatská zníženina na juhu, Bor na východe a Myjavská niva na severe. Na severozápade susedí Dyjsko-moravská niva, ktorá je podcelkom Dolnomoravského úvalu.

## Chránené územia
Okrajové časti podcelku sú súčasťou CHKO Záhorie, z maloplošných chránených území tu leží:
* Jazerinky – chránený areál
* Abrod – národná prírodná rezervácia 
* Bogdalický vrch – prírodná rezervácia
* Šmolzie – prírodná rezervácia
* Rudava

## Osídlenie
Územie tejto časti Borskej nížiny je stredne husto osídlené a ležia tu pomerne veľké obce, medzi nimi Gajary, Veľké Leváre či Moravský Svätý Ján, na východnom okraji i mesto Malacky.

## Doprava
Touto časťou Borskej nížiny vedie diaľnica D2 i cesta I/2 (Bratislava – Holíč), ako aj železničná trať Bratislava – Břeclav. 

## Referencie

Kategória:Borská nížina
Kategória:Geomorfologické podcelky na Slovensku
Kostolný potok (prítok Hrona)

**Kostolný potok** je potok na Horehroní, na území okresu Brezno. Je to ľavostranný prítok Hrona a je tokom III. rádu. Preteká katastrom obce Nemecká.

## Referencie

Kategória:Potoky na Slovensku
Kategória:Povodie Hrona
Kategória:Nemecká (okres Brezno)
Kategória:Vodné toky v okrese Brezno
Pasport

**Pasport** môže byť:
* v ekonómii: doklad obsahujúci základné údaje (o kapacite, efektívnosti, vybavenosti a pod.) podniku, zariadenia, stroja a pod., pozri pasport (ekonómia)
* v architektúre: dokumentácia stavby, pozri stavebná dokumentácia
* zastarano: sprievodný list, cestovný pas, pozri sprievodný list, cestovný pas

## Pozri aj
* pas
* Pasporta Servo

## Referencie
Brigáda socialistickej práce

náhľad|Kolektív Brigády socialistickej práce na pracovisku

**Brigáda socialistickej práce** (skratka **BSP**) bola forma socialistického súťaženia a socialistickej pracovnej iniciatívy v komunistickom Československu.

## Vznik a ideológia
Myšlienka vzniku BSP prišla zo ZSSR, kde v roku 1958 vznikol prvý tím, ktorý súťažil o titul Brigáda komunistickej práce. V Československu, súťaženie o titul BSP sa plne vyvinulo až v časoch normalizácie.

Podľa vtedajšej terminológie bolo hnutie BSP „najvyššou formou socialistického súťaženia. Plnenie náročných úloh v socialistickej výstavbe, zlepšenie sociálnych vzťahov vo výrobe a zvýšenie kultúrnej úrovni pracovníkov. Pomohla aj s intenzifikáciou národného hospodárstva, rozvoj vedy, technológie, kvality a efektívnosti práce, a motivoval členov, aby pracovali ešte účinnejšími formami a metódami práce pre spoločnosť.“

## Masovosť
V roku 1984 bolo v tomto hnutí zapojených do 200 tisíc kolektívov, v ktorých pôsobilo viac než 2,7 milióna pracovníkov, najmä robotníkov.

## Forma súťaženia
náhľad|Bronzový odznak člena BSP
Robotníci v jednotlivých dielniach (kanceláriách) boli vyhlásením kolektívom, ktorý súťažil o hrdý titul Brigáda socialistickej práce. Potom prebiehalo hodnotenie, ktoré bolo veľmi formálne. Za 12 roky bola táto dielňa vyhlásená ako kolektív, nesúce hrdé meno Brigáda socialistickej práce. Zároveň sa stala držiteľom bronzového odznaku. Potom dielne súťažili o strieborný a zlatý odznak.

Všetko prebiehalo formou malých výhod pre členov brigád. Niekedy vyšším platovým ohodnotením, niekedy lepšej možnosti využívať rekreačné objekty podniku.

## Daľšie formy súťaženia
* Komplexná racionalizačná brigáda
* ZENIT – rada mladých odborníkov (na platforme SZM)
* Prekonaj sám seba
* Ručím za kvalitu svojej práce
* Združený socialistický záväzok
* Celopodnikový záväzok
* Celozávodný záväzok
* Kolektívny záväzok
* Osobný záväzok

## Referencie

## Externé odkazy
* BSP – Juraj Kammer

## Zdroj

Kategória:Práca
Kategória:Komunizmus v Česko-Slovensku
BSP

**BSP** môže byť:
* Bernský salašnícky pes
* Brigáda socialistickej práce
* česká rocková skupina, pozri BSP (hudobná skupina)
* spôsob reprezentácie údajov v počítačovej grafike, pozri Binary space partitioning
Kúdeľníčka lužná

**Kúdeľníčka lužná** alebo **kúdeľníčka obyčajná**  () je druh spevavca z čeľade kúdeľníčkovité (*Remizidae*). Obýva palearktídu, v 50. rokoch 20. storočia sa rozšírila do západnej Európy. Podľa Medzinárodnej únie na ochranu prírody a prírodných zdrojov kúdeľníčka lužná patrí medzi najmenej ohrozené druhy, trend celkovej populácie je stúpajúci, trend európskej populácie nie je známy.

## Výskyt a stav na Slovensku
Kúdeľníčka lužná hniezdi popri vodných tokoch a stojacich vodách, zriedkavo aj zimuje na juhozápadnom Slovensku. Odhadovaný počet hniezdiacich párov je 5 000 - 10 000, zimujúcich jedincov 0 - 40. Veľkosť populácie i územie na ktorom sa vyskytuje vykazujú *mierny nárast* o 20 do 50%.  Na Slovensku bolo dokázané alebo pravdepodobné hniezdenie v 50,90 % mapovacích kvadrátoch. Ekosozologický status v rokoch 1995, 1998 a 2001 žiadny. V roku 2014 *LC* - menej dotknutý. Európsky ochranársky status nezaradený *SPEC*. Stupeň ohrozenia *S* - vyhovujúci ochranársky status.

## Ochrana
Je zákonom chránená, spoločenská hodnota je 1000 € .

## Referencie


## Iné projekty

## Externé odkazy
 
* 

Kategória:Kúdeľníčkovité 
Kategória:Vtáky na Slovensku
Kategória:Najmenej ohrozené druhy
Naše vojsko

**Naše vojsko** (iný zápis: **NAŠE VOJSKO**) je české vydavateľstvo, ktoré sa zameriava na vydávanie odbornej literatúry s vojenskou, historickou a technickou tematikou, popri ktorej vydáva aj populárno-náučnú literatúru, beletriu (najmä detektívne, špionážne a vojnové romány). Bolo založené v roku 1945 ako štatutárne zariadenie ministerstva národnej obrany, pričom pod Ministerstvo obrany Českej republiky spadalo až do roku 1996, kedy bolo sprivatizované a jeho majiteľom sa stal Emerich Drtina, ktorý ho riadi do súčasnosti. Ročne vydáva 4060 titulov (napr. v roku 2005 to bolo 57 kníh).

## Referencie

## Externé odkazy
* Web vydavateľstva

Kategória:Vydavateľstvá v Česku
Kategória:Organizácie založené v 1945
Námorná pechota

**Námorná pechota** je súčasť pozemných síl začlenená do vojenského námorníctva k vykonávaniu námorných výsadkových operácií. Príslušník námornej pechoty sa v slovenčine hovorovo nazýva **mariňák**, zatiaľ čo v českom prostredí tento výraz môže označovať aj príslušníka vojenského námorníctva.

Z hľadiska organizácie môže byť námorná pechota integrálnou súčasťou vojenského námorníctva (napr. Infantería de Marina de la Armada de la República Argentina, ktorá spadá pod Armada de la República Argentina), integrálnou súčasťou pozemných síl (napr. Troupes de marine, ktorá spadá pod Armée de terre) alebo samostatnou zložkou ozbrojených síl (napr. United States Marine Corps, ktoré ale spolu s United States Navy spadá pod United States Department of the Navy, teda americké ministerstvo vojenského námorníctva, zložku ministerstva obrany).

## Referencie


Kategória:Vojsko
Čajka trojprstá

**Čajka trojprstá**  () je druh čajky z čeľade čajkovité (*Laridae*). Obýva holarktídu a hniezdi najmä v oblastiach, kde teplota mora v letnom období dosahuje do 10 °C. Podľa Medzinárodnej únie na ochranu prírody a prírodných zdrojov kuvičok obojkový patrí medzi zraniteľné druhy, trend celkovej populácie je klesajúci, od roku 1975 sa znížila o 40%, čo znamená v prepočte 3049% za obdobie troch generácií (39 rokov). Podľa viacerých prieskumov mnohých krajín stavy v Európe od roku 1980 silno poklesli, takisto viac ako o 40% za obdobie troch generácií (39 rokov), pričom viac ako polovica svetovej populácie žije v Európe. Podobný prudký pokles bol zistený v Aljaške. Približne 15% celosvetovej populácie žije v severovýchodnej oblasti Tichého oceánu a asi 5% v severozápadnej časti Atlantického oceánu, kde je sú jej  stavy stabilné alebo mierne klesli asi o 15%. Populácia v severnom Tichom oceáne v deväťdesiatych rokoch dvadsiateho storočia prudko poklesla a odvtedy sa opäť obnovila.
 
## Výskyt a stav na Slovensku
Čajka trojprstá býva pozorovaná počas migrácie a zriedkavo v zime. Na často sledovaných lokalitách je zaznamenávaná pravidelne. V roku 2012 bol zistený zvýšený výskyt mladých jedincov vo vnútrozemí, potvrdený aj na Slovensku v mesiacoch november a december. 

Odhadovaný počet zimujúcich jedincov 0 - 30. Ekosozologický status v roku 1995 *Im* - nezaradený migrant, resp. nehniezdič. V roku 1998, 2001 a 2014 žiadny. Európsky ochranársky status nezaradený *SPEC*. Stupeň ohrozenia *S* - vyhovujúci ochranársky status.

## Galéria

Rissa tridactyla foot 080128.jpg|Behák, mladý vták v prvom zimnom šate
Black-legged Kittiwake RWD4.jpg|V zimnom šate
Black-legged Kittiwake RWD2.jpg|Vo svadobnom šate
Dreizehenmoewen.jpg|Hniezdna kolónia, Nórsko, vtáči ostrov Runde
Rissa tridactyla MHNT.ZOO.2010.11.125.1.jpg|Vajce
Dreizehenmöwe.jpg|Dospelý s mláďatami na hniezde
Black-legged Kittiwake from the Crossley ID Guide Britain and Ireland.jpg|Kompozitná fotografia – pomôcka na ľahšie spoznanie druhu 


## Referencie


## Iné projekty

## Externé odkazy
 
* 

Kategória:Čajkovité 
Kategória:Vtáky na Slovensku
Kategória:Zraniteľné druhy
Polyp (medicína)

**Polyp** je slovo gréckeho pôvodu, ktorým sa označuje výrastok spojený so sliznicou stopkou. Polypy môžu byť kdekoľvek v tráviacom trakte. V našich podmienkach majú najväčší význam polypy hrubého čreva. V súčasnej dobe označujeme ako polypy aj prisadnuté a plošné slizničné útvary (lézie). Popis prvého prípadu polypu sa pripisuje Mentzelovi z roku 1721. 

Podľa vzhľadu a histologického obrazu vieme odhadnúť biologické vlastnosti polypov a polypy rozdeľujeme na: 

* Non-neoplastické polypy:
** hyperplastické
** zápalové
** pseudopolypy
** hamartómy

* Neoplastické polypy:
** pílovié (serrated)
** adenómy
** karcinómy 

Non-neoplastické polypy nemajú (alebo majú veľmi nízky potenciál, takmer nulový) ďalšej transformácie na rozdiel od neoplastických lézií (adenómov). Popis paradigmy sekvencie adenóm - karcinóm bol postulovaný Jackmanom v roku 1951. 

Vzhľadovo sa používa na hodnotenie slizničných lézií **Parížska klasifikácia**, ktorej základom je hodnotenie morfologických slizničných útvarov v žalúdku podľa (JSGE, Japanese Society of Gastrointestinal Endoscopy, z roku 2003). Parížska klasifikácia sa používa na označenie lézií celého tráviaceho traktu. 

Podľa tohto označujeme polypy, ktoré sú povrchové a budia dojem včasných lézií ako typ 0 (superficiálny typ). Ďalej delíme povrchové lézie na polypoidné a nepolypoidné. 

* Polypoidné lézie
** stopkaté polypy sa označujú ako 0-Ip
** prisadnuté polypy sa označujú 0-Is
** niekedy sa používa označenie 0-Isp

* Nepolypoidné lézie 
** ľahko vyvýšené lézie sa označujú ako 0-IIa
** ploché lézie sa označujú ako 0-IIb
** ľahko znížené lézie sa označujú ako 0-IIc
** vyhĺbené lézie sú typ 0-III 

Špecifikom nad rámec Parížskej klasifikácie je označenie **LST (laterally spreading tumor) lézia**, ktorým označujeme lézie O-IIa typu, ktoré sa šíria „kobercovito“ do okolia a ich priemer je viac ako 10 mm.

## Referencie

## Iné projekty

Kategória:Choroby tráviacej sústavy